Likumprojekts

**Grozījumi Militārā dienesta likumā**

Izdarīt Militārā dienesta likumā (Latvijas Republikas Saeimas un Ministru Kabineta Ziņotājs, 2002, 14.nr.; 2003, 2., 15.nr.; 2004, 14.nr.; 2005, 8.nr.; 2006, 14.nr.; 2007, 10.nr.; 2008, 3.nr.; 2009, 2., 14., 15., 21.nr.; Latvijas Vēstnesis, 2009, 200.nr.; 2010, 51., 178.nr.) šādus grozījumus:

1. Papildināt 6.panta otro daļu pēc vārda "Karavīru" ar vārdiem "un zemessargu".

2. Izteikt 9.panta otrās daļas 3.punktu šādā redakcijā:

"3) karavīru disciplināro atbildību – [Karavīru un zemessargu militārās disciplīnas reglamentā](http://pro.nais.lv/naiser/text.cfm?Ref=0103012002053032777&Req=0103012002053032777&Key=0101032010100500947&Hash=)."

3. Izteikt 13.panta desmitās daļas pirmo teikumu šādā redakcijā:

 "Visos dienesta šaujamieroča pielietošanas un izmantošanas gadījumos karavīram jādara viss iespējamais, lai garantētu citu personu drošību, kā arī atbilstoši zināšanām un prasmēm sniegtu cietušajiem nepieciešamo pirmo vai paplašināto pirmo palīdzību."

4.  14.pantā:

papildināt pirmo daļu pēc vārdiem "skaņu ierīces" ar vārdiem "elektrošoka ierīces";

aizstāt trešajā daļā vārdus "sniegt tiem medicīnisko palīdzību" ar vārdiem "atbilstoši zināšanām un prasmēm sniegt tiem pirmo vai paplašināto pirmo palīdzību".

5.  16.pantā:

izslēgt pirmās daļas 4.punktu;

papildināt otro daļu ar 7.punktu šādā redakcijā:

"7) kuram kā disciplinārsods piemērota atvaļināšana no militārā dienesta pirms līgumā paredzētā laika."

6.  18.pantā:

papildināt pirmo daļu pēc vārdiem "vidējo izglītību" ar vārdiem "izņemot Nacionālo bruņoto spēku Kājnieku skolu, kurā var uzņemt arī Latvijas pilsoņus, kas ir sasnieguši 18 gadu vecumu un ieguvuši pamatizglītību";

papildināt otrās daļas otro teikumu pēc vārda "vecumam" ar vārdiem "bet karavīrus, izņemot virsniekus speciālistus, ar akadēmisko (bakalaura vai maģistra) izglītību vai otrā līmeņa profesionālo augstāko izglītību – līdz 30 gadu vecumam";

papildināt piekto daļu ar otro teikumu šādā redakcijā:

"Ja karavīru atskaita no kareivja pamatapmācības kursa vai kadeta kandidāta kursa, viņš apmācībai izlietotos finanšu līdzekļus neatmaksā."

7. Aizstāt 19.panta piektajā daļā vārdus "Nacionālo bruņoto spēku Mācību vadības pavēlniecība" ar vārdiem "Aizsardzības ministrijas Rekrutēšanas un jaunsardzes centrs un Nacionālo bruņoto spēku Mācību vadības pavēlniecība".

8. Aizstāt 20.panta ceturtajā daļā vārdus "Pēc līguma termiņa beigšanās to" ar vārdu "Līgumu".

9.  21.pantā:

izslēgt trešajā daļā vārdus "līdz sešiem mēnešiem";

aizstāt sestajā daļā vārdu "diviem" ar vārdu "četriem".

10.  27.pantā:

aizstāt panta nosaukumā vārdus "Eiropas Savienības institūciju" ar vārdiem "starptautisku organizāciju vai šādas starptautiskās organizācijas dalībvalsts institūciju";

izteikt otro daļu šādā redakcijā:

"(2) Karavīru uz laiku var norīkot uz starptautisku organizāciju, kuras dalībvalsts ir Latvijas Republika vai ar kuru sadarbojas Latvijas Republika, vai šādas starptautiskās organizācijas dalībvalsts institūciju, saglabājot viņam karavīra statusu. Šajā laikā nosūtītājiestāde karavīram izmaksā tikai to atlīdzības daļu un saglabā tikai tās sociālās garantijas, ko nesedz starptautiskā organizācija vai tās dalībvalsts institūcija."

11. Papildināt 28.panta otro daļu pēc vārdiem "spēku komandieris" ar vārdiem "vai Nacionālo bruņoto spēku Apvienotā štāba priekšnieks".

12.  32.pantā:

izteikt otrās daļas 3.punktu šādā redakcijā:

"3) uz civilu valsts iestādi, valsts drošības iestādi pārvietoto vai uz starptautisko organizāciju, kuras dalībvalsts ir Latvijas Republika vai ar kuru sadarbojas Latvijas Republika, vai šādas starptautiskās organizācijas dalībvalsts institūciju norīkoto jaunāko un vecāko instruktoru dienesta pakāpes – Nacionālo bruņoto spēku Apvienotā štāba priekšnieks pēc attiecīgās iestādes vadītāja ieteikuma, bet pārējo instruktoru un kareivju dienesta pakāpes – vienības komandieris (priekšnieks) pēc apakšvienības komandiera ieteikuma.";

papildināt trešo daļu pēc vārda "atsevišķi" ar vārdiem "aizsardzības ministra noteiktajām fiziskās sagatavotības prasībām".

13. 32.1pantā:

papildināt otro daļu pēc vārda "kapteiņa" ar vārdu "(kapteiņleitnanta)";

izteikt ceturto daļu šādā redakcijā:

"(4) Virsniekiem speciālistiem miera laikā kārtējo dienesta pakāpi piešķir šādā secībā:

1) kapteinis (kapteiņleitnants) – virsnieka speciālista pamatkursu vai citu tam pielīdzinātu kursu beigušam virsleitnantam pēc četru gadu nodienēšanas virsleitnanta pakāpē;

2) majors (komandleitnants) – kapteinim (kapteiņleitnantam) pēc vecākā virsnieka speciālista kursa vai cita tam pielīdzināta kursa pabeigšanas un piecu gadu nodienēšanas kapteiņa (kapteiņleitnanta) pakāpē;

3) pulkvežleitnants (komandkapteinis) – vecākā virsnieka speciālista kursu vai citu tam pielīdzinātu kursu beigušam majoram (komandleitnantam) pēc piecu gadu nodienēšanas majora (komandleitnanta) pakāpē;

4) pulkvedis (jūras kapteinis) – pulkvežleitnantam (komandkapteinim) pēc vecākā štāba virsnieka kursa vai cita tam pielīdzināta kursa pabeigšanas un piecu gadu nodienēšanas pulkvežleitnanta (komandkapteiņa) pakāpē."

14.  33.pantā:

papildināt pirmās daļas 2.punktu pēc vārda "(dižmatrozim)" ar vārdiem "ar vismaz vidējo izglītību";

izslēgt pirmās daļas 5.punktā vārdus "ar vismaz pirmā līmeņa profesionālo augstāko izglītību";

aizstāt otrajā daļā vārdus "Vecāko un augstāko virsnieku" ar vārdu "Virsnieku".

15. Papildināt 43.pantu ar 3.1 daļu šādā redakcijā:

"(31) Izbeidzot profesionālā dienesta līgumu pirms termiņa šā panta otrās daļas 3.punktā minēto apstākļu dēļ, nav pienākuma norādīt līguma izbeigšanas iemeslu."

16.  44.pantā:

papildināt pantu ar 3.1daļu šādā redakcijā:

"(31) Atvaļināts karavīrs aizsardzības ministra noteiktajā kārtībā, kas paredz izņēmumus karavīram, kurš atvaļināts rezervē ar tiesībām nēsāt formas tērpu, atdod viņam izsniegtos materiāltehniskos līdzekļus (piemēram, ekipējumu, aprīkojumu, dienesta inventāru) un formas tērpu vai atlīdzina to atlikušo vērtību.";

izslēgt ceturtās daļas otro un trešo teikumu.

17. Aizstāt 45.pantā un 46.panta pirmajā daļā vārdus "formas tērps, atšķirības zīmes un zīmotnes" (attiecīgā locījumā) ar vārdiem "formas tērps un atšķirības zīmes" (attiecīgā locījumā).

18.Izteikt 47.panta otro daļu šādā redakcijā:

"(2) Karavīram, kurš atvaļināts no dienesta ar tiesībām valkāt karavīra formas tērpu (arī Latvijas armijas karavīriem, kuri līdz 1940.gada 21.jūlijam dienējuši Latvijas armijā) ir tiesības aizsardzības ministra noteiktajā kārtībā iegādāties par personiskajiem līdzekļiem un valkāt karavīra ikdienas formas tērpu atbilstoši viņa dienesta pakāpei un amatam."

19. Izteikt 53.pantu šādā redakcijā:

"**53.pants. Citas ar aktīvo dienestu saistītās garantijas**

Profesionālā dienesta karavīru, tajā skaitā dienesta pienākumu pildīšanas laikā bojā gājušo karavīru, bērnus ir tiesības ārpus kārtas iekārtot pirmsskolas izglītības iestādēs."

20. Izteikt 55.panta trešo daļu šādā redakcijā:

"(3) Profesionālā dienesta karavīru, ja nepieciešams, dienesta vietā aizsardzības ministra noteiktajā kārtībā uz dienesta laiku nodrošina ar Aizsardzības ministrijas valdījumā esošu dienesta dzīvojamo telpu. Karavīra ģimenei (laulātajam, bērniem, vecākiem) saglabā tiesības uzturēties dienesta dzīvojamā telpā ne ilgāk kā vienu gadu pēc karavīra nāves, ja karavīrs gājis bojā aktīvā dienesta laikā, pildot dienesta pienākumus."

21. Izslēgt 58.panta pirmajā daļā vārdus "pēc savas dzīvesvietas".

22.  59.pantā:

izteikt otrās daļas ievaddaļu šādā redakcijā:

"(2) Atvaļinātais karavīrs saglabā tiesības saņemt apmaksātu veselības aprūpi Ministru kabineta noteiktajā kārtībā un apjomā, ja:";

papildināt pantu ar piekto daļu šādā redakcijā:

"(5) Atvaļinātajam karavīram, kuram ir izsniegta starptautisko operāciju veterāna apliecība, ja nepieciešams, ir tiesības saņemt apmaksātu Nacionālo bruņoto spēku psihologu palīdzību."

23. Izslēgt 60.panta 1.punktu.

24. Izslēgt 61.pantu.

25. Izteikt 65.panta pirmās daļas 1.punktu šādā redakcijā:

"1) paziņot Nacionālo bruņoto spēku rezerves uzskaites struktūrvienībai par izbraukšanu no Latvijas uz laiku, kas ilgāks par sešiem mēnešiem;".

26. Izslēgt 69.panta pirmās daļas 8.punktā vārdu "virsniekam".

27. Papildināt 74.pantu ar otro un trešo daļu šādā redakcijā:

"(2) Ieturējumus, kas izriet no juridiskās personas atprasījuma tiesībām, var izdarīt no karavīram izmaksājamās mēnešalgas, dodot rakstveida rīkojumu par ieturējumu izdarīšanu divu mēnešu laikā no pārmaksātās summas izmaksas dienas vai avansa atmaksāšanai noteiktā termiņa izbeigšanās dienas, lai atprasītu:

1) summas, kas pārmaksātas juridiskās personas maldības dēļ, ja karavīrs par šo pārmaksājumu ir zinājis vai viņam atbilstoši apstākļiem to vajadzēja zināt vai ja pārmaksājums pamatojas uz tādiem apstākļiem, kuros vainojams karavīrs;

2) avansu, kas izmaksāts uz mēnešalgas rēķina, kā arī neizlietoto un laikā neatmaksāto avansu, kas izmaksāts karavīram sakarā ar komandējumu.

(3) Juridiskajai personai ir tiesības ieturēt no karavīram izmaksājamās mēnešalgas to zaudējumu apmēru, kas viņai radies karavīra prettiesiskas, vainojamas rīcības dēļ. Šāda ieturējuma izdarīšanai nepieciešama karavīra rakstveida piekrišana. Ja karavīrs apstrīd juridiskajai personai radušos atprasījuma tiesību pamatu vai apmēru, juridiskā persona var celt atbilstošu prasību tiesā divu gadu laikā no pārmaksātās summas izmaksas dienas vai avansa atmaksāšanai noteiktā termiņa izbeigšanās dienas. Ieturējumu apmēru nosaka un tos veic, ievērojot Civilprocesa likumā noteiktos ierobežojumus."

28.  75.pantā:

papildināt trešo daļu pēc vārda "Karavīru" ar vārdiem "un zemessargu";

papildināt pantu ar ceturto daļu šādā redakcijā:

"(4) Šā panta pirmās daļas 7. un 8.punktā minēto disciplinārsodu apstrīdēšana vai pārsūdzēšana neaptur to izpildi."

Aizsardzības ministra vietā –

labklājības ministre

I.Viņķele